ΚΑΝΟΝΙΣΜΟΣ (ΕΟΚ) αριθ. 2518/80 ΤΟΥ ΣΥΜΒΟΥΛΙΟΥ της 30ής Σεπτεμβρίου 1980 περί εφαρμογής της αποφάσεως αριθ. 1/80 της Μικτής Επιτροπής ΕΟΚ-Πορτογαλίας "περί τροποποιήσεων των πινάκων Α και Β, των προσαρτημένων στο πρωτόκολλο αριθ. 3 "περί του ορισμού της εννοίας καταγόμενα προϊόντα ή προϊόντα καταγωγής" και "περί των μεθόδων διοικητικής συνεργασίας""

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,

την πρόταση της Επιτροπής,

Εκτιμώντας:

ότι η συμφωνία μεταξύ της Ευρωπαϊκής Οικονομικής Κοινότητας και της Πορτογαλικής Δημοκρατίας(1) υπογράφηκε στις 22 Ιουλίου 1972 και άρχισε να ισχύει την 1η Ιανουαρίου 1973-

ότι, δυνάμει του άρθρου 28 του πρωτοκόλλου αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας, που αποτελεί αναπόσπαστο μέρος της συμφωνίας, η Μικτή Επιτροπή εξέδωσε την απόφαση αριθ. 1/80 περί τροποποιήσεως των πινάκων Α και Β, των προσαρτημένων στο πρωτόκολλο αυτό-

ότι είναι σκόπιμο να θέσει σε εφαρμογή την απόφαση αυτή στην Κοινότητα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η απόφαση αριθ. 1/80 της Μικτής Επιτροπής ΕΟΚ-Πορτογαλίας εφαρμόζεται στην Κοινότητα.

Το κείμενο της αποφάσεως προσαρτάται στον παρόντα κανονισμό.

Άρθρο 2

Ο παρών κανονισμός αρχίζει να ισχύει την 1η Οκτωβρίου 1980.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 30 Σεπτεμβρίου 1980.

Για το Συμβούλιο

Ο Πρόεδρος

C. NEY

(1) ΕΕ αριθ. Ν 301 της 31.12.1972, σ. 165.

ΑΠΟΦΑΣΗ αριθ. 1/80 ΤΗΣ ΜΙΚΤΗΣ ΕΠΙΤΡΟΠΗΣ της 27ης Ιουνίου 1980 περί τροποποιήσεως των πινάκων Α και Β, των προσαρτημένων στο πρωτόκολλο αριθ.3 "περί του ορισμού της εννοίας "καταγόμενα προϊόντα" ή "προϊόντα καταγωγής" και "περί των μεθόδων διοικητικής συνεργασίας""

Η ΜΙΚΤΗ ΕΠΙΤΡΟΠΗ,

Έχοντας υπόψη:

τη συμφωνία μεταξύ της Ευρωπαϊκής Οικονομικής Κοινότητος και της Πορτογαλικής Δημοκρατίας, που υπογράφηκε στις Βρυξέλλες στις 22 Ιουλίου 1972,

το πρωτόκολλο αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας, που καλείται στο εξής "πρωτόκολλο αριθ. 3", και ιδίως το άρθρο 28,

Εκτιμώντας:

ότι η εμπειρία που αποκτήθηκε μετά τη θέση σε ισχύ της συμφωνίας, έδειξε ότι οι κανόνες καταγωγής που προβλέπονται για ορισμένα προϊόντα στο πρωτόκολλο αριθ. 3 πρέπει να προσαρμοσθούν για να ληφθεί υπόψη η εξέλιξη τόσο της τεχνικής της κατασκευής αυτών των προϊόντων όσο και των διεθνών οικονομικών συνθηκών που συνδέονται με τις συναλλαγές αυτών των προϊόντων-

ότι είναι σκόπιμο, συνεπώς, να συμπληρωθούν και να τροποποιηθούν ορισμένοι από τους κανόνες καταγωγής,

ΑΠΟΦΑΣΙΖΕΙ:

Άρθρο 1

Στον πίνακα Α, τον προσαρτημένο στο πρωτόκολλο αριθ. 3, ο κανόνας περί της δασμολογικής κλάσεως 59.17 πρέπει να αντικατασταθεί από τον κανόνα που περιέχεται στο παράρτημα I της παρούσης αποφάσεως.

Άρθρο 2

Στον πίνακα Β, τον προσαρτημένο στο πρωτόκολλο αριθ. 3, ο κανόνας που περιέχεται στο παράρτημα II της παρούσης αποφάσεως πρέπει να καταχωρηθεί σύμφωνα με την αριθμητική σειρά των δασμολογικών κλάσεων.

Άρθρο 3

Η παρούσα απόφαση αρχίζει να ισχύει την 1η Οκτωβρίου 1980.

Έγινε στις Βρυξέλλες, στις 27 Ιουνίου 1980.

Για τη Μικτή Επιτροπή

Ο Πρόεδρος

R. ALMEIDA MENDES

ΠΑΡΑΡΤΗΜΑ I

"" ID="1">ex 59.17 (1)> ID="2">Υφάσματα και είδη εξ υφαντικών υλών δια τεχνικάς χρήσεις, εξαιρέσει των δίσκων και των κορωνών στιλβώσεως εκτός των εκ πιλήματος> ID="4">Παραγωγή από ύλες των κλάσεων 50.01 μέχρι και 50.03, 53.01 μέχρι και 53.05, 54.01, 55.01 μέχρι και 55.04, 55.01 μέχρι και 56.03, 57.01 μέχρι και 57.04 ή από χημικά προϊόντα ή υφαντικούς πολτούς"> ID="1">ex 59.17> ID="2">Δίσκοι και κορώναι στιλβώσεως εκτός των εκ πιλήματος> ID="4">Κατασκευή από νήματα ή απορρίμματα υφασμάτων ή ράκη της κλάσεως 63.02"">

(1) Για τα προϊόντα στη σύνθεση των οποίων υπεισέρχονται δύο ή περισσότερες υφαντικές ύλες, οι διατάξεις που αναφέρονται στην στήλη 4 εφαρμόζονται για κάθε υφαντική ύλη που υπεισέρχεται στη σύνθεση του συμμίκτου προϊόντος. Εν τούτοις, ο κανόνας αυτός δεν εφαρμόζεται σε μία ή περισσότερες από τις σύμμικτες υφαντικές ύλες αν το βάρος της ή το βάρος τους δεν υπερβαίνει το 10% του ολικού βάρους όλων των υφαντικών υλών που ενσωματώθηκαν. Το ποσοστό αυτό αυξάνεται:

- σε 20% όταν πρόκειται για νήματα εκ πολυουρεθάνης, κομμένα, με εύκαμπτα τμήματα από πολυαιθέρες, έστω και περιελιγμένα, των κλάσεων ex 51.01 και ex 58.07,

- σε 30% όταν πρόκειται για νήματα αποτελούμενα από ψυχή συνισταμένη είτε από λεπτή ταινία εξ αργιλίου, είτε από ταινία εκ τεχνητής πλαστικής ύλης, καλυμμένης ή μη από σκόνη αργιλίου και ενσωματωμένης δι' επικολλήσεως, με διαφανή ή χρωματισμένη κόλλα, μεταξύ δύο ταινιών από τεχνητή πλαστική ύλη, πλάτους μη υπερβαίνοντος τα 5 μμ.

ΠΑΡΑΡΤΗΜΑ II

"" ID="1">ex 40.11> ID="2">Επίσωτρα δια πεπιεσμένου αέρος αναγομωθέντα> ID="3">Αναγόμωση επισώτρων δια πεπιεσμένου αέρος">